У Вікіпедыі ёсць артыкулы пра іншых асоб з прозвішчам Тарасевіч.

**Лявон (Лёнік) Тарасевіч** (польск.: Leon Tarasewicz; нарадзіўся 14 сакавіка 1957, вёска Валілы, Беластоцкі павет, Падляскае ваяводства, Польшча) — польскі мастак беларускага паходжання, прафесар пластычных мастацтваў (2011).

Біяграфія
---------

Скончыў Пластычны ліцэй у Супраслі, а ў 1984 годзе аддзяленне жывапісу ў Акадэміі мастацтваў у Варшаве. Дыпломную працу выканаў пад кіраўніцтвам Тадэвуша Дамініка.

З 1996 года вядзе ў Акадэміі заняткі па жывапісе. Падкрэслівае сваё беларускае паходжанне і бярэ актыўны ўдзел у жыцці беларускай дыяспары ў Польшчы. Адзін з заснавальнікаў штогадовага беларускага фестывалю «Басовішча». Супрацоўнічае з Варшаўскай галерэяй Фоксаль, Пазнаньскай галерэяй Эго, а таксама з Любельскай галерэяй Белая. Неаднаразова ўдзельнічаў у мастацкіх выставах у Беларусі (IN-FORMATION 95 і іншыя).

З’яўляецца таксама знаным аматарам птушак. Гадуе дэкаратыўных курэй (з’яўляецца суаўтарам кніжкі пра іх), галубоў і фазанаў.

Даводзіцца родным дзядзькам па кудзелі польскаму пісьменніку Ігнату Карповічу.

Узнагароды
----------

Атрымаў пашпарт газеты *«Polityka»* ў 2000, узнагароду імя Яна Цыбіса (таксама ў 2000) і ўзнагароду Фундацыі Зоф’і і Ежага Навасельскіх.

У 2007 годзе Тарасевіч атрымаў Вялікую ўзнагароду Фонда культуры за 2006 год «за істотны ўнёсак у класічны жывапіс і мастацтва ўвогуле» (польск.: za konsekwentne rzucanie wyzwania zarówno tradycyjnemu rozumieniu malarstwa, jak i wszelkim konwencjom rozumienia sztuki).

17 студзеня 2011 года «за выбітны ўнёсак у нацыянальную культуру Польшчы, за дасягненні ў галіне мастацкай творчасці і выкладчыцкай дзейнасці» атрымаў Крыж кавалерскі ордэна Адраджэння Польшчы (у частцы беларускамоўных крыніцаў назва перакладзена як «Рыцарскі Крыж ордэна Адраджэння Польшчы»).

У апублікаваным рэйтынгу 2008 года найдаражэйшых польскіх мастакоў на аўкцыёнах у Польшчы Тарасевіч займаў 10 пазіцыю: за яго карціну, створаную ў 1985 годзе, калекцыянер заплаціў 150 000 злотых (каля 45 000 еўра). Карціна не мае назвы і была створаная пад уражаннем камяністага марскога ўзбярэжжа ў шведскім мястэчку Варненас, куды Тарасевіч быў запрошаны на пленэр улетку 1985 года. У спісе найдаражэйшых польскіх мастакоў на замежных аўкцыёнах Тарасевіч таксама займае 10 месца з 44 100 долараў ЗША за яго карціну алеем, створаную ў 1991 годзе.

У 2017 стаў лаўрэатам прэміі імя Ежы Гедройця (заснаванай рэдакцыяй газеты *«Rzeczpospolita»*) «*за нястомную працу на агульнае дабро, за культываванне памяці пра гісторыю Вялікага Княства Літоўскага, вялікі ўклад у прасоўванне Польшчы ў свеце як дзяржавы многіх народаў, культур і рэлігій*».

8 лютага 2018 года Лявон Тарасевіч атрымаў у Варшаве прэстыжную польскую прэмію імя Аляксандра Гейштара  (польск.) (бел.. Паводле прэідэнта Польшчы Анджэя Дуды, мастак быў узнагароджаны за *«адчуванне кантэксту часу і месца ў спалучэнні са сцверджаннем беларускай нацыянальнай ідэнтычнасці*».

22 чэрвеня 2022 года Лявон Тарасевіч атрымаў ганаровае званне доктара honoris causa Беластоцкага ўніверсітэта.

Зноскі
------

1. ↑  Архіўная копія (польск.)(недаступная спасылка).  prezydent.pl (1 сакавіка 2011). Архівавана з першакрыніцы 18 красавіка 2012. Праверана 18 кастрычніка 2011.
2. ↑  *Суседзі палявалі на суседзяў. Выходзіць вусьцішная кніга пра падзеі на Беласточчыне падчас Другой усясьветнай вайны* // svaboda.org
3. ↑  Архіўная копія (польск.)(недаступная спасылка).  prezydent.pl (17 студзеня 2011). Архівавана з першакрыніцы 24 снежня 2014. Праверана 18 кастрычніка 2011.
4. ↑  *Беларускі мастак атрымаў Рыцарскі Крыж ордэна Адраджэння Польшчы* **(нявызн.)**. *Актуаліі*.  Budzma.org (18 студзеня 2011). Праверана 20 студзеня 2011.
5. ↑  *DA Rempex, Warszawa — aukcja sztuki współczesnej* // Sztuka.pl (польск.)
6. ↑  *Wystawa prac Leona Tarasewicza* // Kultura, Wirtualna Polska (польск.)
7. ↑  Poznaliśmy laureatów Nagrody im. Jerzego Giedroycia rp.pl  (польск.)
8. ↑  dzieje.pl, svaboda.org
9. ↑

Спасылкі
--------

|  |  |
| --- | --- |
| q: | Лявон Тарасевіч у Вікіцытатніку |
| commons: | Лявон Тарасевіч на Вікісховішчы |


|  |  |
| --- | --- |
| ⚙️   Тэматычныя сайты | RKDartists |
| 

| Нарматыўны кантроль |
| --- |
| BNF: 156229217 · GND: 120772582 · ISNI: 0000 0000 7849 3344 · LCCN: nr97011877 · NKC: js20221152751 · NUKAT: n97071696 · LIBRIS: 348671 · SUDOC: 147513294 · VIAF: 32835726 · ULAN: 500331941 |

 |